மூப்பனாரின் மறைவால் ஒரு வெற்றிடம் தமிழ் நாட்டின் அரசியலில் உருவனாதை எல்லாருமே உணர்கிறார்கள். மூன்றாவது சக்தியாக ஒரு அரசியல் இயக்கத்தை அவர் கட்டியெழுப்ப முயன்ற போதெல்லாம், பாராளுமன்ற இடங்களுக்காக அதனை விட்டுக் கொடுக்க வேண்டியிருந்தது. நேரு குடும்பத்தினர் மீது அளவு கடந்த பக்தி இருப்பினும், அரசியலில் கொஞ்ச நஞ்சம் மிச்சம் இருந்த நாகரிகத்தைக் கடைப் பிடித்தவர் அவர். த மா க-வின் எதிர்காலப் பாதை எப்படி இருக்கும் என்று சொல்வதிற்கில்லை. காங்கிரசுடன் சேர்ந்துவிடுமாறு த மா க மீது அழுத்தம் அதிகமாகும் என்பதும் உண்மை. சிதம்பரம் போன்றோர் கீழ் த மா க அமைய முடியுமென்றால் அது தமிழ் நாட்டின் ஜன நாயகத்திற்கு நல்லது.